Sidste Kamp/17 - Wikisource\nSidste Kamp.djvu Sidste Kamp.djvu/8 172-179\nIda Clermont havde modtaget Opfordring til at deltage i den halvaarlige Tennisturnering, der i Begyndelsen af Oktober afholdtes paa Sportsklubbens Baner.\nHun indfandt sig den paagældende Dag tidligt paa Formiddagen i Klubbens Pavillon. Det var mørkt og regnfuldt i Vejret, og Turneringskomitéen tænkte allerede paa at aflyse Kampen. Men lidt senere kløede det op, og de opblødte Baner blev efter passende Behandling erklæret for brugelige.\nIda traf sin Modspiller: Gordon Marshner. Han kom slentrende hen imod hende, førte Fingeren til sin Cap, nikkede. Han havde været bortrejst i nogen Tid. Han havde været i Hamborg og i Stettin for at bese Svineslagterier. Han fortalte om disse Ture. Og han beskrev til Sammenligning de kæmpestore Slagterier, han besad i Chikago. I teknisk Henseende stod de endnu højere end alt, hvad han paa sin Studierejse havde set. Alt dreves elektrisk: Svinene kom flyvende hid, hængende i venstre Bagben, førte langs en Skinne under Loftet. Og de passerede en Slagter, der blot løftede en Kniv, jog den ind, meget præcist i Halsaaren paa Dyret, og Blodstraalen sprang frem som af et Rør, gød sig ud i en Beholder. Men Svinekroppen fløj videre, styrtedes i kogende Vand, videre i Lage, fra Proces til Proces!\n"Ja," sagde Ida, "vi Mennesker føres ogsaa paa en Maade svinebundne langs en Skinne — til vi dø —."\nHan opfattede ikke hendes Ord, han betragtede hende et Øjeblik med Interesse. "Nu rejser jeg snart herfra," sagde han. "Her er for længst ikke mere for mig at se."\n"Er her ikke?" spurgte Ida. Og hun lod sit Blik spille mod hans.\nHan rynkede sine Bryn. "Nogle Maaneder bliver jeg dog endnu," sagde han. "Det skal glæde mig at spille mod Dem idag."\nDer var en stor Skare Sportsinteresserede samlet. De trykkede sig tæt mod Staaltraadshegnene. Damer kom langsomt cyklende op gennem de lange Gange mellem Banerne. De sprang af, stod lænet mod Cyklen og spejdede efter Bekendte.\nHimlen blev stærkt blaa, spættet af runde hvide Skyer. Inde paa Fodboldtbanen pippede de gule Straa op af en Sø, der var dybere blaa end Luften, spættet med drivende Hvidt.\nDer kom bestandig flere Mennesker: Maria, Therese Kramer kom gaaende paa høje Hæle, klædt i Lilla, ledsaget af tre Kavalerer i Redingote og Silkehat. Hendes Forlovede, den pommerske Amstdommer kom bagefter i Regnfrakke og Galocher. Ogsaa Broderen, Løjtnant Kramer, indfandt sig, han var i Uniform, stænket til Kraven efter et voldsomt Cycleridt mange Mil i Tjenesteanliggende.\nIda Clermont stod paa Klubhusets Balkon og saa dem komme. De vinkede op til hende. Flere og flere kom. De kendte alle hinanden. De faste Tomands- og Firemandshold mødte op samlede. Bess Nelsson kom. Hendes lille Ansigt pressedes opad af en stor Pelskrave. Hun slæbte sin Kjole i Vandpytterne. Hun fulgtes af den lille gule og sorte Violinvirtuos, i hvis Selskab hun nu altid viste sig. Hun talte meget højt Italiensk med dette stygge og spinkle Menneske, paa hvis Fingre mange Diamanter brillerede.\nDrenge i Sportsdragt forsøgte en Cyclepolo paa Terrainet foran Pavillonen. De fire Sportsbrødre Fock, alle ensklædte i graat, med Gamascher og korte Whiskers sad i Rad paa en Bænk medens deres halvvoksne Søster stod nær ved dem, belæsset med deres Overtøj.\nHerrespillerne kom ud paa Banen, ligegyldige som Toreadorer. Deres nøgne Arme vare blaafrosne; Skjorternes Flonel lagde sig klamt om Ryg og Skuldre. De raabte til en Ven blandt Tilskuerne, greb Cigaretter, der blev knibset ind til dem gennem Staaltraadens Masker.\nEn af dem hvirvlede sin Catcher til Vejrs, fangede den. Klubbens Sekretær Overretssagfører Jacobs besteg Dommerforhøjningen: Spillet begyndte.\nIda saa paa Banen lige under Balkonen Frøken Hahn, denne meget feterede, meget originale Pige, der spillede skønnest af alle. Hendes tynde Drengekrop kastede sig drevent ud i Banens Hjørner. Hendes Smidighed var overraskende, der var en sælsom pervers Ynde over hendes Spil, og de store kolde Øjne antog nu og da i Kampens Epoker Glans af Galskab; hendes bredt svulmende Mund spærredes op. Tandraderne blev synlige — to hvide Kamme omgivne af blodrødt. Og hun styrtede sig over Boldtene som en Glente i Flugten styrter mod en lille hvid Fugl.\nIda Clermont gik gennem Laagen ind paa den Bane, hvor hun skulde spille. Banen var halvtør, havde en elastisk Fasthed, der behagede hende.\nHendes Modstander kom nu, klædt i hvidt, med et sort Silketørklæde svøbt om Livet, frem hinsides Nettet. Han løftede et Bundt i Vejret, løste en Snor, og de tolv snehvide, nye Boldte, sank mod Gruset, prellede af og pilede fra hinanden ud over Banen, lig flygtende smaa Kyllinger. Ida tog en af dem i sin Haand, de var saa dunede, saa delikate.\nOppe paa den højblaa Himmel drev hvide, kuplede Skyer.\nGordon Marshner nikkede, rettede sit Blik fast mod hendes, bukkede sig rask, snappede en Boldt: "Play!"\nIda var parat, nikkede. — —\nCatcheren hvirvlede tilbage, sank i et Hug, og hvilende i Slagets Kraft sprang han frem til Nettet, stod dér sammenkrummet, anspændt og holdt Catcheren oppe under Hagen.\nIda naaede Boldten langt forbi Grænsen ved i næsten vandret Stilling at stemme Catcheren mod Jorden; men Boldten fik en buet Flugt, og hun vidste, at han vilde hugge den død for hendes Fødder. Og nu drev han ogsaa netop dette Slag tilbage over venstre Skulder: Boldten strejfede Nettet, faldt ned som spiddet paa en Naal, roterende paa Pletten. Hun trak paa Skuldrene og drev tilbage paa Plads.\nHan greb en ny Boldt. "Play." Med voldsom Kraft slog Boldten mod Jorden, hun løb, naaede den, nu sprang den mod de klingende Strenge, hun trak med en lille Drejning Catcheren opad, fornam, at Bevægelsen riflede sig gennem Musklerne i hendes Haandled; Boldten strøg tilbage, faldt — dér var den igen, — langt til venstre. — —\nOg hun beregnede næppe mere. Hun gav sine Lemmer, sin Ryg, sit Blik fri; og de bevægede sig lynsnart af aargammel Rutine; hver Del af hendes Legeme lystrede, hver for sig, et fint fornemmende Instinkt. Og hendes Tanke svævede frigjort over hendes Spil snart sløv, snart iagttagende, nu og da styrende. Hun saa endnu for et Øjeblik de talløse spændte Ansigter udenfor det dirrende Staaltraadsnet, hørte den dumpe Summen, de faste Haandklap; — men snart snævrede denne Banes hvide Træramme sig om hendes Bevidsthed, hun fornam intet uden for disse retvinklede Felter, de bandt hver af hendes Bevægelser, fascinerede hendes Blik til det, der skete, det ene: Boldten, der blev synlig som en mørk Globe mod Luften, kom mod hende. Og af hver Sans fornam hun Mødet med denne Kraft, der stemtes mod hendes.\nHun saa sin Modstander hinsides Nettets hvide, dirrende Bælte; han kastede sit lange Legeme voldsomt frem mod hendes Slag, stod pludselig nær ved Nættet, strakte sig lynsnart til højre og venstre uden at forandre Plads — og han huggede, huggede. Hans Læber var sammenbidte, Blikket koldt, hurtigt. Og hun forman, at han og hun nu var blevne alene — ganske alene paa denne Flade af en oprindelig og geometrisk Figur. Han kom imod hende, slyngede sin Kraft imod hendes, hun følte hans Muskler stemte imod sine, slippe, gribe igen, brydes, fælde hende — nu veg han igen. Hun gættede i et Nu, at han var betaget som hun, at han fornam hendes Legeme voldsomt og stridbart mod sit, som hun fornam hans, som hun fornam hans Arme, hans haarde Knæ, hans Pande mod sin, hans Aandepust tæt mod sit Øre. Hun rev sig løs, løb tilbage over Banen, slog i Kaadhed Boldtene hen over det rullende Grus. Hun lo, saa' sig tibage over Skulderen imod ham, vendte sig, svingede sin Arm, sit Legeme. — Og de mødtes paany.\nHun æggede ham ved hidsige Angreb, lod saa pludselig Armene synke og Boldten flyve. Han betragtede hende, idet han stønnede og tørrede sin Pande med et sort Silketørklæde.\nOg igen! Hun følte hans Tag, hans spændte Sener, hans gærende mandlige Varme. Nu vandt han bestandig! Hvad nu! Et stigende, undrende legemligt Behag fyldte hende. Hvad nu? Hendes Tanke fløj forvirret ud til Siden. Hendes Arm blev saa mat. Nu kunde han gerne vinde! — — —\nOg lige paa en Gang blev hun ganske klar, nøgtern, ligeglad: Nu vandt han! — — —\n— — — Overretssagfører Jacobs rejste sig, løftede sin Haand, erklærede Matchen for endt, angav Points, lykønskede Mr. Gordon Marshner. Og han tilkastede Ida et Blik, skarpt og, som hun syntes, ganske grønt. Nu kneb han Øjnene sammen og nikkede.\nDa hun kom ind i Pavillonens Forrum, stod Marshner dér, og han traadte frem foran Døren til Damernes Paaklædningsværelse. Han vuggede Overkroppen let, fik ikke straks Mæle, hans Øjenbryn laa lavt, i en lige Linje. Han sagde:\n"De spillede som en Djævel!"\n"Efter Deres Anvisning," sagde hun: "Fast, haardt og med Passion. Men for Resten fik De jo Bugt med mig."\nHans Hænder gled langsomt ud af Jakkelommen, aabnede sig. "Jeg faar aldrig Bugt med Dem!" Der laa dyb Alvor, næsten Vrede over hans smukke Træk.\n"Lad mig nu komme frem," sagde Ida. Han spærrede faktisk hendes Vej til Paaklædningsrummet.\n"Well!" Han blev staaende. Hun saa hans Hænder vedblivende løfte sig, komme nærmere; og pludselig fornam hun dem om Skulder og Hofte; hans Læber krummede sig, hun saa hans Tænder blinke, hans Hovede bøjede sig over imod hendes Hals.\nMen hun beholdt hans Blik fast i sit "Rør mig ikke," sagde hun, og trak paa Skuldrene. — "Lad mig passere; De er jo en Gentleman, ikke sandt?" Og hun tilføjede med et hurtigt Smil! — "Vi spiller jo ikke mere — — —."\nHan traadte tilbage, bukkede. "I beg your pardon," sagde han, men tilføjede, idet han sænkede Stemmen: "Some time — you shall be on my mercy!"\nIda vendte sig smilende til ham, sagde: "Hvad tænkte De dog paa, Gordon? Der kunde jo have kommet Folk og set os." Og hun gik ind og lukkede Døren fast til — i Laas.\nMen Gordon Marshner blev staaende længe derude, indtil han hørte Vandets Styrt plaske over hendes Krop. Og denne klare, faste og rene Lyd gav hende til hans Sanser ~ som hun nu stod derinde lidt bøjet, tungt aandende, ganske hvid, ganske nøgen — —.\nDet blev ham klart som en smertelig og knugende Nødvendighed, at hun maatte blive hans — paa ethvert Vilkaar — hans.\nHentet fra "https://da.wikisource.org/w/index.php?title=Sidste_Kamp/17&oldid=69289"\nDenne side blev senest redigeret den 13. februar 2021 kl. 12:53.


Under besættelsen fra 1940-1945 udlagde den tyske besættelsesmagt omkring 1.400.000 landminer på den jyske vestkyst. Minerne var sammen med vestkystens bunkers del af Atlantvolden, der af Nazi-Tyskland blev anlagt langs hele Atlanterhavskysten for at forhindre en allieret invasion. Under forhandlingerne mellem briterne, der stod i spidsen for den allierede befrielse af Danmark, og den tyske værnemagt umiddelbart efter den tyske kapitulation den 4. maj 1945 blev det af de britiske styrker besluttet, at den tidligere besættelsesmagt selv skulle forestå minerydningen. Til at varetage denne opgave dannedes den tyske styrke Minekommando Dänemark, der stod under de allierede styrkers kontrol. Rydningen blev påbegyndt den 11. maj 1945 og ophørte den 1. oktober samme år. De tyske dødstal i forbindelsen med minerydningen er usikre, men antallet opgøres til at være 160-180 dræbte, 165-180 alvorligt sårede og 165-185 lettere sårede.\nDet var den britiske major Stanley Holland, der kom til at stå i spidsen for minerydningen, og som det fremgår nedenfor af hans kommando fra den 18. juni 1945, var målet at få afsluttet opgaven hurtigst muligt. For at sikre dette blev tyskerne givet frie hænder til at løse opgaven, ligesom danske og britiske styrker blev påbudt at bistå det tyske mandskab på enhver mulig måde, dog uden at fraternisere med tyskerne. Da de danske myndigheder imidlertid ikke stolede på, at arbejdet blev udført forsvarligt, når tyskerne arbejde alene, blev danske soldater sat til at kontrollere rydningen. Det høje tempo, som danske og britiske myndigheder ønskede, at rydningen skulle foregå i, har formentligt været medvirkende til de forholdsvis høje tabs- og ulykkestal.\nMinekommando Dänemark bestod af op imod 2.600 tyske soldater, der ifølge Hollands kommando alle var pionertropper og dermed altså uddannede i minerydning. Det var dog ikke alle soldaterne, som blev sat til at rydde miner, der tilhørte pionertropperne. Soldaterne fik betegnelsen ’surrendered enemy personel’. Denne betegnelse betød i praksis, at de tyske soldater ikke var tilfangetagne, men fortsatte under den tyske kommandostruktur. Betegnelsen betyder, at de tyske mineryddere ikke var egentlige krigsfanger, hvilket har været centralt i eftertidens diskussion af, om Danmark og Storbritannien gjorde sig skyldige i krigsforbrydelser ved minerydningen og dens menneskelige omkostninger.\n”Dagmarhus”, den 18/6 1945.\nDet tyske ”Minekommando Dänemark” er formeret efter Ordre af Generalmajor R.H.Dewing, CB, DSO, MC, og som et Led i General Lindemanns betingelsesløse Kapitulation. Et Telegram afsendt af General Lindemann 10.Maj d.A. bekræfter Oprettelsen af dette Kommando og udnævner Hauptmann Geuer, Chef for Pionerskolen, Horsens, til Chef for Kommandoet. Kommandoet omfatter alle tyske Pionertropper, der er efterladt i Danmark, og dets Antal er fra Tid til anden forøget ved Indkaldelse af yderligere Pionerafdelinger fra Nordtyskland. Undertiden udføres Arbejdet af store Enheder (til Kompagnis Størrelse) i andre Tilfælde af tre til fire Mand alt efter det paagældende Minefelts Størrelse. I alle Tilfælde vil en Officer eller Underofficer have Kommando over Styrken og have Tilladelse til at bære Pistol, forudsat at han har en Vaabentilladelse underskrevet af undertegnede. ”Minekommando Dänemark” omfatter for Øjeblikket 1892 Officerer, Underofficerer og menige, der med Udgangen af indeværende Maaned alle er beskæftiget i Jylland.\nDa Minerydningen i Danmark er et Arbejde, der ifølge SHAEF’s Bestemmelse indtager en privilegeret Plads, skal Personer, der tilhører det tyske Kommando, bistaas paa enhver tænkelig Maade for at bidrage til de hurtigst mulige Resultater. Naar Styrker af Kommandoet forlægges fra et Sted til et andet, maa de ikke forsinkes eller standses, hvis dette overhovedet kan undgaas, da dette kan medføre en eller to Dages Forsinkelse af Arbejdet. Forudsat at de fremviser en Passerseddel, der viser, at de er beskæftiget i ”Minekommando Dänemark” og opgiver Rejsens Formaal, skal de have Tilladelse til at fortsætte uden Ophold.\nSom Følge af Arbejdets Natur nyder de visse Rettigheder, som f.Eks. Tildeling af Udrustning, Klæder m.v. Engelske og danske Myndigheder i alle Distrikter anmodes om at samarbejde ved Udlevering af Varer fra Lagre under engelsk eller dansk Kontrol.\n”Minekommando Dänemark” har et Antal Køretøjer, som specielt er blevet frigivet til at befordre Personel og Materiel fra et Omraade til et andet. Det er ubetinget nødvendigt, at disse Køretøjer ikke bliver konfiskeret, og naar som helst Benzin eller Olie behøves, og inden tyske Depoter er for Haanden, anmodes britiske og danske Afdelinger om at forsyne dem dermed.\nUdførelsen af Arbejdet er fuldstændigt overladt til Tyskerne selv – de kan anvende hvilke Metoder, de ønsker til at tage Minerne op, forudsat at alle Sikkerhedsforanstaltninger til Beskyttelse af civile Borgere og Ejendom er iagttaget. Ved hvert Minefelt, hvor Minerydning foregaar, skal mindst een dansk Soldat være til Stede som Kontrollant, og han er ansvarlig for, at alle Forskrifter og Regler bliver fulgt. Alle Klager eller Problemer, der maatte opstaa, skal rettes til den stedlige Kontrol og ikke direkte til Tyskerne.\nPassersedler bliver ofte udstedt til Officerer og Mandskab af ”Minekommando Dänemark”, der skal udføre særlige Opgaver, og saa længe disse Passersedler er underskrevet af undertegnede, maa de betragtes som gyldige overalt i Danmark og mister ikke deres Gyldighed, før de bliver inddraget eller det øjeblikkelige Formaal er afsluttet.\nDa Mandskabet fra ”Minekommando Dänemark” ofte rejser fra et Sted til et andet om Aftenen, er det Tidspunkt, paa hvilket de skal være i Kvarter, fastsat til Kl.20,00 og ikke til Kl.18,00, som det er Tilfældet for alle andre Tyskere i Danmark.\nAlle britiske og danske Styrker anmodes om ikke at fraternisere med Mandskab fra ”Minekommando Dänemark”, men at bistaa dem paa enhver mulig Maade i Opnaaelsen af det Resultat, for hvilket Kommandoet er dannet – nemlig at afslutte Minerydningen i Danmark paa den kortest mulige Tid.\n(sign.) Stanley Holland,\nSHAEF Mission (Denmark).\n Dagmarhus: Under besættelsen det tyske hovedkvarter på Rådhuspladsen i København, der umiddelbart efter befrielsen blev hovedkvarter for de britiske allierede styrker.\n Richard Henry Dewing (1891-1981): ledende officer for de britiske styrker under 2. verdenskrig. Han var fra den 5. maj 1945 øverstbefalende for de britiske styrker i Danmark.\n CB, DSO, MC: militærordener (Companion of the Order of the Bath, Distinguished Service Order, Military Cross).\n Georg Lindemann (1884-1963): tysk officer, ved slutningen af 2. verdenskrig øverstkommanderende for de tyske tropper i Danmark.\n Hauptmann Geuer (1882-1946): tysk officer under 2. verdenskrig.\n Pionerskolen: skole til uddannelse af soldater i ingeniørtropperne, der blandt andet blev uddannet i minelægning og –rydning..\n Kompagni størrelse: militær enhed på 100-250 mand.\n SHAEF (Supreme Headquarters of the Allied Expeditionary Forces) havde fra 1943 og frem til 2. verdenskrigs afslutning kommandoen over de allierede styrker i Vesteuropa.\n Fraternisere: at omgås socialt og venskabeligt med.\n Stanley Holland: britisk major, der stod i spidsen for minerydningen i Danmark efter 2. verdenskrig.\n2. verdenskrig befrielsen Militær\nDokumentarfilmen 'Livsfare - Miner' fra 1946 på Danmark på film | Filmcentralen


HF Empowerment er en HF-linje, hvor fokus er på 'at gøre en forskel'. Tre elevproduktioner tager fat i netop det emne - HF & VUC København Syd | KBH SYD\nAnna håber, at folk vil kunne spejle sig i hendes fortælling, lære af den og at den vil bidrage til at normalisere psykisk sygdom, så folk tør være mere åbne om det.\nPå HF linjen HF Empowerment er der fokus på, hvordan man får indflydelse - både i sit eget liv og i samfundet.\nTre elever forklarer her, hvordan de i Mediefag dykkede ned i emner, som står deres hjerte nært - emner, som de rigtig gerne vil sætte ekstra fokus på i samfundet.\nVi er så stolte af gruppernes præstationer. Se tre af dem, og læs elevernes tanker og ideer, der ligger bag de tre korte film.\n“En skummel type”\n“Vi skulle grave ned i noget, vi havde på hjerte, for at gøre produktionen så god som muligt” fortæller Luna. Hun lavede filmen “En skummel type” samme med sin gruppe i Mediefag. Gruppen vidste med det sammen, at de ville lave en film, der satte tingene på spidsen. “Det skulle ikke være en rar film. Der skulle være noget unsettling”, fortæller Luna og forklarer, at det er helt med vilje, at det er uklart, hvem der er helten og hvem der er skurken. Gruppen ville gerne sætte fokus på køn og vores normale opfattelser af køn og kønsroller og samtidig vise at ingen er perfekte, og at “vi alle er mennesker. En kvinde kan jo være ordentlig ulækker ligesom en mand kan være”, fortæller Luna.\nFilmen er interessant, fordi den leger med idéen om, hvem der er skurk, og hvem der er offer. I filmen bliver den kvindelige hovedrolle forfulgt af en mand en mørk aften. Som seer lulles vi ind i den vante forestilling om, at der nu kommer en mand og vil overfalde kvinden. Men da manden konfronterer kvinden, er det kvinden, der går til angreb. Hun ender med at tæske manden, og efterlader ham i en gangtunnel.\nGruppen ville gerne skabe en film, der sætter tankerne i gang hos seerne. Den må godt provokere: “Man skal helst få noget forskelligt ud af det, når man ser filmen anden gang, end når man ser den første gang”, fortæller Luna. Ifølge Luna handler det også om den rolle, som kvinder historisk har haft, og som er ved at forandre sig, synes hun. “Vi kvinder har tidligere tit haft en offerrolle, men jeg synes, at det nu er blevet vendt til, at vi kvinder skal være perfekte”, siger Luna og stiller spørgsmål ved, hvad kvinder er, hvis de ikke er offer mere? I sidste ende fremhæver Luna flere gange i interviewet, at for hende er svaret, at “Så er vi alle bare mennesker” på godt og ondt. Og det er netop det, der er gruppens budskab med filmen “En skummel type”.\n"Vi alle bare mennesker” på godt og ondt. Og det er netop det, der er film-gruppens budskab med filmen “En skummel type”.\nLuna - HF-elev\nSe filmen "En skummel type" her nederst\n“Handlingen skal være helt jeres egen, sagde vores mediefagslærer, Iben. Og så sad vi og snakkede om det i gruppen. Og vi kom til at snakke om min personlige fortælling,” fortæller Anna. Filmen “Bryd Tabuet” handler om hende, og om hendes psykiske sygdom. Det med at gøre en forskel i samfundet er vigtigt for Anna. “Statistikken siger jo, at flere og flere får en psykisk sygdom. Og finder det skamfuldt. Og jeg vil gerne skabe en forandring - og få det det italesat og få det af-tabuiseret. Mange mennesker har berøringsangst over for psykisk sygdom”.\nDet var oplagt for Anna at bruge sig selv og sin egen fortælling. For Anna handler “Bryd Tabuet” om noget større, end bare hende selv: “Jeg synes ikke så meget, at det er min historie, der er interessant her, for det er jo bare én historie ud af mange. Og vores film italesætter noget, som stadig er tabuiseret mange steder. Man kan jo ikke se på folk, at de er psykisk syge, på samme måde som man kan se, at nogen har brækket benet,” forklarer Anna.\nAnna håber, at folk vil kunne spejle sig i hendes fortælling, lære af den og at den vil bidrage til at normalisere psykisk sygdom, så folk tør være mere åbne om det. “Jeg er blev mødt af fantastiske pårørende, som har hjulpet mig med at få min psykiske sygdom italesat. De fik forklaret - og var også med til at forklare over for andre - hvordan jeg reagerede. Så fik jeg forståelse. Det var en virkelig god beslutning for mig at tale åbent det”, afslutter hun.\nStatistikken siger jo, at flere og flere får en psykisk sygdom. Og finder det skamfuldt. Og det vil jeg gerne være med til at ændre - og få psykisk sygdom italesat og af-tabuiseret. Mange mennesker har berøringsangst over for psykisk sygdom.\nAnna - HF-elev\nSe filmen "Bryd tabuet" her nederst\n“Piece of cake” er en film, der handler om alt det, man godt kan, selvom man er ordblind. Og om den rejse, som hovedrollen i filmen har været på, for at finde sin helt rette hylde. “Vi har én i vores film-gruppe, der er ordblind”, fortæller Susanne. “Hun fortalte os om de udfordringer, hun havde oplevet som ordblind. Derfor besluttede vi os for at have fokus på ordblindhed.” Hovedrollen har haft en svær folkeskoletid, hvor hun har følt sig dum og alene med sin ordblindhed. Gruppe ville derfor gerne vise, at der er håb, hvis man får den rette støtte, og at man godt kan tage en uddannelse, selvom man er ordblind.\n“Mange ordblinde føler, at de står alene med det, og at de bliver sat tilbage i skolen, fordi det går langsommere med at læse og skrive. Nogle føler sig måske dumme. De har en følelse af at være anderledes og ikke føle sig anerkendt. Med filmen vil vi gerne vise, at man ikke skal føle sig forkert, selvom man er ordblind. Man kan sagtens tage en uddannelse!”, forklarer Susanne. “Med filmen håber vi, at være med til at bidrage til snakken om ordblindhed og få det ud i samfundet.”\nMed filmen vil vi gerne vise, at man ikke skal føle sig forkert, selvom man er ordblind. Man kan sagtens tage en uddannelse\nSusanne - HF-elev (her sammen med sin film-gruppe)\nSe filmen "Piece of Cake" her nederst\nDe tre elevproduktioner her sætter spotlight på de emner og temaer, som HF-linjen HF Empowerment på KBH SYD vil kredse omkring, og som er emner, der trækkes ind i fagene på forskellige måder undervejs på de 2 år, som en HF tager. Andre eksempler på, hvordan klassen kan arbejde med at udtrykke sig er fx ved at lave bidrag til skolens skoleavis Southside, hvor ordet er frit for eleverne. Det er en skoleavis skrevet AF eleverne TIL eleverne på skolen.\nog som samtidig gerne vil læse en gymnasial uddannelse, som giver adgang til professionsuddannelserne og universitetet.\nLæs mere om HF Empowerment


Ask Ellie - En bizar forbindelse - Movellas\n6. En bizar forbindelse\nHvis der var noget, der fuldkommen kunne ødelægge min morgen, så var det, når jeg blev nødt til at tage bussen i skole... og det var én ud af utallige årsager, til jeg afskyede mandage. Faktisk hadede jeg alle dage, hvor bare ordet skole var involveret, men mandage stod altså øverst på min hadeliste -- hvilket nok bundede i, at Louis først mødte klokken ti om mandagen.\nStort set alle andre ugedage mødte vi samtidigt, og så kunne han meget effektivt og fordelagtigt optræde som min lakaj og køre mig i skole. Det havde jeg for resten kun kaldt ham én enkelt gang, hvorefter jeg havde modtaget et hårdt slag på skulderen, der fremover havde fået mig til kun at kalde ham det i mit hoved. Men det gjorde det ikke mindre rigtigt.\nDerfor føltes det som en befrielse, da jeg endelig kunne stige af det elevfyldte køretøj og i stedet gå de sidste skridt mod den kæmpe bygning af røde mursten, som kendetegnede Newbold. Et sted, som jeg aldrig nogensinde savnede at se.\nJeg skulle have engelsk de første timer, og som altid måtte jeg halvløbe mellem de mange elever, der vrimlede på gangen, for at nå frem til klasselokalet i tide. Det endte altid med, at jeg ville tage den seneste bus, fordi jeg meget simpelt var for doven til at stå op, så jeg kunne nå over på skolen i god tid. Dog kunne jeg ikke undgå at se det som en sejr, da jeg skubbede døren op til det lokale, hvor jeg skulle modtage undervisning i, idet klokken ringede ind til time. Et forpustet smil gled over mine læber, og jeg lod øjnene glide over klasselokalet for at udse mig en ledig plads, som jeg kunne sætte mig ved.\nNormalt ville jeg sætte mig sammen med pigerne, men da jeg ikke havde engelsk med nogle af dem, var det ikke aktuelt. I stedet landede mine øjne på en tom stol ved siden af en pige med kort, lyst hår. Egentlig havde jeg jo også sagt til mig selv, at jeg burde lære Perrie bedre at kende, og det ville vel være en oplagt mulighed at sætte mig ved siden af hende.\nFør jeg besluttede mig, havde mine fødder sat i retning af hende, og jeg satte min taske fra mig på bordet ved hende. Perrie så op ved lyden af tasken, der ramte bordet, og i takt med hendes blå øjne landede på mig, sendte hun mig et smil.\n"Hey," hilste jeg, mens jeg fik arbejdet mig ned og sidde på stolen.\nPerrie rykkede lidt på sig, så hun sad halvt vendt mod mig. "Hej," svarede hun med sin lyse stemme, som jeg kun havde oplevet få gange før. "kom du godt hjem i går?" spurgte hun og havde nu vendt sin fulde opmærksomhed mod mig.\nKlassen emmede stadig af snak, og de fleste ventede vel bare på, at frk. Sugg ville træde ind ad døren og bede os om at tie stille og slå op i bogen. Hun var altid forsinket i morgentimerne, så der var sikkert et stykke tid at snakke i endnu.\nJeg trak på den ene skulder. "Ja, Louis kørte mig," forklarede jeg med et kort smil.\nVi var kørt hjem i går, umiddelbart efter Louis havde afbrudt min og Harrys samtale. Hele vejen hjem havde han brugt på at komme med indiskrete hentydninger, og jeg måtte til sidst forsøge igen at slå fast for ham, at jeg ikke var forelsket i Harry. Det syntes dog at have haft den modsatte effekt, og han stoppede ikke med at drille mig, før han havde sat mig af derhjemme.\nDet var også underligt, hvordan Harrys og min samtale, som kun havde varet under et par minutter, stadig sad i kroppen på mig, da jeg havde lagt mig i min seng i går. Det var, som om jeg fik det her underlige adrenalinspark af at snakke med ham, og jeg måtte endnu en gang lede det tilbage på brevet. Det måtte være ruset af at skulle forsøge at holde sandheden fra ham.\n"Åh." Perries stemme rev mig tilbage til virkeligheden. "Jeg fik også et lift af Zayn og Liam."\nJeg lagde hovedet lidt på skrå og betragtede hende i nogle få sekunder. "Hvor længe har I egentlig været sammen?" spurgte jeg nysgerrigt, før jeg pillede lidt ved min neglerod. "Dig og Zayn, altså." Jeg havde aldrig hørt så meget om deres forhold.\nJeg så hen mod hende igen, da hun gav et lille suk fra sig, og et smil spillede straks over hendes læber. Det var tydeligt at se, hvor forelsket hun var i ham, da hun (blot ved at snakke om ham) ikke kunne lade være med at smile.\nJeg kunne ikke undgå at finde det umådeligt kært, og jeg tog mig selv i også at smile.\n"Et år og nogle måneder," svarede hun endelig efter at have tænkt sig lidt om.\nJeg havde haft ret; hun var virkelig en sød pige, som jeg sagtens kunne komme ud af det med og havde let ved at snakke med. Dog nåede jeg ikke at tænke videre over det, før hendes næste ord hurtigt fik mig til at se mod hende igen.\n"Jeg hører også, at du har et godt øje til Harry."\n"Hvad?" var jeg alt for hurtig til at svare. "Hvem har fortalt dig det?"\nSelvom jeg næsten allerede kendte svaret, så overraskede det mig alligevel, at det var gået videre til Perrie. "Zayn," sagde hun kort og lænede sig en anelse tilbage i sin stol. "og jeg går ud fra, at det er Louis, der har fortalt ham det."\nFedt, min egen fætter gik og spredte rygter om mig. Jeg blev nødt til at tage snak med ham.\nPerrie fortsatte, før jeg kunne. "Desuden, så tror jeg altså også, at han kan lide dig," betroede hun mig.\nJeg kunne ikke lade være med at løfte brynene af hendes nyeste konstatering, men rystede så på hovedet. "Jeg kan ikke lide Harry." Frustrerende nok lød det igen som om, at jeg løj. "Det er bare Louis, der har en eller anden forestilling omkring det."\n"Åh," mumlede hun, og selvom det så ud som om, at hun ville sige mere, gjorde hun det ikke.\nDog kunne jeg åbenbart ikke holde kæft, og ordene faldt ud af munden på mig, før jeg kunne stoppe dem. "Men hvad mener du med, at du tror, at han kan lide mig?" Jeg fortrød i sekundet, at jeg havde spurgt, og jeg havde lyst til at slå mig selv.\nDet kunne jo ikke komme til at fremstå anderledes, end det betød noget for mig, om Harry kunne lide mig. Måske ville jeg også have, at han kunne lide mig -- bare ikke, som alle gik og troede. Jeg ville gerne være der for ham som en ven, selvom jeg vidste, at jeg ikke kunne snakke med ham om hans problemer... også selvom jeg måske var den, der kendte bedst til dem.\nAlt, som jeg vidste, var bare, at der var noget udefinerbart, der blev ved med at hive mig i retning af Harry.\n"Jeg ved det ikke;" begyndte Perrie, og selvom mit spørgsmål egentlig var ret akavet, så svarede hun ganske neutralt på det. "han smiler og griner bare meget mere, når du er der," forklarede hun, før hun selv smilede og trak på skulderen.\nJa, han griner af de yderst upassende ting, som jeg har formået at ydmyge mig selv med foran ham.\nIgen nåede jeg ikke at svare, men denne gang var det, fordi frk. Sugg kom gående ind i lokalet. Hun begyndte med det samme at undskylde for sit fravær, før hun bad folk om at tie stille og finde sin plads, så timen kunne gå i gang.\nJeg forsøgte virkelig at følge med i Cassidys strøm af ord, da vi gik ned ad gangen mod kantinen. Dog syntes det meste af det at gå ind af det ene øre og ud af det andet, og jeg opfangede kun, at det omhandlede en fyr, der hed Jarred, som hun havde flirtet med til festen. Indimellem ville jeg tilføje et lille hm eller grine, så hun fik fornemmelsen af, at jeg faktisk lyttede efter.\nVi havde lige haft matematikundervisning sammen, og ligesom resten af skolens elever, så havde vi kurs mod kantinen til frokostpause. Dog lå mine tanker hverken på matematik eller frokost, men i stedet et helt tredje sted.\nEt sted blandt ligninger og algebra var det nemlig gået op for mig, at det var i dag, at jeg skulle aflevere mit svarbrev til Harry... og lige siden den åbenbaring var det, som om jeg ikke havde været i stand til at tænke på noget andet end det.\nJeg havde i mellemtiden lagt forskellige planer om, hvornår jeg skulle liste mig ned i rygergården, så jeg kunne lægge brevet bag den store sten, som han havde skrevet om i brevet. Til sidst var jeg egentlig blevet enig med mig selv om, at jeg ville gøre det i frokostpausen, men da Cass gik ind ad døren til kantinen og mod vores bord, var jeg blot fulgt med.\nMåske skulle jeg bare vente til efter skole?\nJa. Ja, det ville jeg gøre.\n"Hej tøser," hilste Cassidy muntert, da vi nåede vores bord, hvor både Luna og Bonnie allerede sad med deres frokost og var i gang med at spise, og jeg sendte dem blot et smil, før jeg satte mig på min sædvanlige plads ovenpå bordet.\nBonnie smilede kort, før hun så mod mig. "Har du også lige fået Cassidys og denne mystiske Jarreds kærlighedsromance fortalt?" spurgte hun mig med et fnis, som fik Cass til at protestere med et fornærmet støn og et skub til Bonnie.\nBon og Cass havde idrætsundervisning sammen i morgentimerne, så jeg gik ud fra, at hun også havde benyttet den lejlighed til at plapre løs om Jarred... men jeg kunne da heller ikke forestille mig, at Bonnie havde gjort andet end lytte med store øre. Hun elskede sladder, ligeså vel som Cassidy gjorde, hvorimod Luna og jeg måske var lidt mere tilbageholdne på det punkt.\nDet var også derfor, at jeg vidste, hvor meget sladder der ville opstå, hvis jeg begyndte at fortælle dem om brevet, og hvor stor sandsynlighed der ville være for, at det blev spredt. Det medførte dog ikke, at idéen ikke føltes fristende. Lige siden jeg havde læst det brev, havde jeg haft en trang til at dele det, og det virkede som en oplagt mulighed at fortælle pigerne det.\nUden selv at bemærke det havde jeg vendt mit blik væk fra vores bord og lod det i stedet glide rundt i kantinen. Til sidst var det landet på det sted, hvor jeg vidste, at Louis sad med hans venner... hvilket også ville sige Harry.\nOg præcist som jeg havde forudset, sad de ved deres sædvanlige bord og spiste frokost.\nFra blot få dage siden ville jeg slet ikke have værdiget Harry et blik, men nu føltes det, som om mine øjne slet ikke kunne slippe ham. Han havde skubbet håret en anelse tilbage over panden, og han havde rynket brynene, mens han koncentrerede sig om at skære noget ud på hans tallerken foran ham. En gang i mellem så han op, og selvom jeg kunne fornemme, at hans læber bevægede sig, da han svarede Niall på et eller andet, kunne jeg naturligvis ikke høre ham gennem larmen i kantinen.\nJeg var hurtig til at give mig selv en mental lussing, og jeg lukkede kortvarigt øjnene, før jeg igen vendte min fulde opmærksomhed mod pigerne. Det lod til, at Bonnie og Cassidy havde fået en lille debat kørende om denne Jarred, og jeg forsøgte så godt som muligt at sætte mig ind i deres samtale igen, selvom jeg allerede var så godt som tabt i den.\nDet var normalt for mig at tåge væk, men der var på en måde noget, der føltes forbudt ved Harry -- og alligevel så fængslende. Det satans brev havde snart en større magt over mig, end jeg egentlig ville indrømme.\nJeg havde ikke nået at finde på noget brugbart at sige for at deltage i samtalen, før det lod til, at emnet langsomt begyndte at dø ud. I hvert fald havde der lagt sig en tavshed mellem pigerne, og Cass stak i stedet lidt i sin pastasalat med sin plastikgaffel.\nLuna var den, der brød stilheden. "Nå, men har vi stadig en aftale på onsdag?" spurgte hun smilende.\nDet var ikke mange gange i løbet af min tid som elev på Newbold, at jeg havde været nede i rygergården. Faktisk var det kun, hvis jeg var gået med Bonnie, når hun skulle ned og have en smøg. Derfor var det alligevel ikke en hel fremmed fornemmelse, da jeg skubbede den knirkende metaldør op, som adskilte parkeringspladsen og rygergården, før jeg gik ind ad den.\nHer var ingen mennesker.\nStenen var umulig at overse. Jeg havde egentlig heller ikke været den mindste smule i tvivl, hvilken sten Harry havde refereret til i sit brev. Det var her, at han ville have mig til at aflevere mit svar. Jeg var fuldstændig sikker.\nAf ren instinkt så jeg mig over skulderen for at sikre mig, at jeg var alene, og ingen holdt øje med mig. Der var kun nogle få elever oppe ved parkeringspladsen, som var på vej hjem efter at have fået fri, hvilket jeg også selv lige havde.\nDog lå rygergården en smule isoleret bag nogle halvhøje træer.\nJeg vendte resolut opmærksomheden mod stenen foran mig, før jeg hastigt svingede min skoletaske ned ad skulderen og åbnede den, så jeg kunne rode den igennem efter mit brev. Efter kort tids søgen fiskede jeg den hvide konvolut op mellem mine fingre, og jeg tøvede, før jeg gemte brevet bag stenen, så man kun ville kunne finde det, hvis man vidste, at det var der.\nNu var det bare med at fordufte igen.\nJeg tog fat om hanken på tasken og fik kastet den over den ene skulder igen, før jeg satte adræt mod rygergårdens udgang. Ubemærket fik jeg skubbet metaldøren op og smækket den efter mig igen, og jeg satte mod parkeringspladsen.\nJeg kunne ikke lade være med at sætte tempoet op for hvert skridt, som jeg tog.\nFørst da jeg var nået et godt stykke op ad parkeringspladsen, tog jeg mig sammen til at tage en dyb indånding og sænke farten en smule. Nu var det overstået, og jeg kunne slappe af igen. Jeg skulle bare hjem nu og ikke tænke mere over det.\nJeg blev bare lige nødt til at se tilbage. Bare en enkelt gang for at tjekke, at alt var, som det skulle.\nJeg drejede hovedet og så mig over skulderen, mens mine fødder blev ved med at føre mig over asfalten. Dog nåede jeg ikke at samle mig et overblik, før jeg brutalt blev standset ved direkte at gå ind i noget, der sendte mig et par skridt tilbage igen.\nI en hast drejede jeg hovedet igen for at se frem for mig. Og så var det som om, at mit hjerte sank i brystet på mig.\nDet var simpelthen for stort et tilfælde. Det kunne ikke passe at lige, som jeg havde afleveret Ellies brev til Harry, så stod han her foran mig. Ja, jeg havde bogstaveligt talt banket lige ind i ham. Der fandtes simpelthen ikke så meget karma i verden... men så var det som om, at det gik op for mig. Måske var det ikke så tilfældigt, at lige netop Harry befandt sig her.\nMåske var han allerede på vej ned for at tjekke, om der lå et brev til ham.\nDen realisering sendte et jag af panik igennem mig, og jeg handlede kun af den panik, da jeg mumlede et undskyld og trak min taske, der var faldet lidt ned af min skulder, på plads igen, hvorefter jeg hurtigt gik uden om ham og væk.\nJeg frygtede, at hvis jeg så ham i øjnene, ville han opdage, hvad jeg var ude på. Jeg frygtede, at han på en måde ville kunne gennemskue forbindelsen mellem Ellie og jeg. Jeg tænkte ikke logisk, men handlede kun på instinkt.\nEgentlig hørte jeg ham godt kalde mit navn, da jeg i hurtige skridt flygtede fra ham, men det var først, da jeg kunne mærke noget varmt lukke sig om min albue, at jeg stoppede op, som var jeg paralyseret. Jeg kunne ikke forklare helt præcist, hvad det var, der skete, men det lod til, at Harry også mærkede den samme fremmede fornemmelse gennem kroppen, som jeg lige havde gjort, da hans hud ramte min, for han var hurtig til at trække hånden til sig igen og så på mig med et nærmest forskrækket blik.\nHan samlede sig dog hurtigt og rømmede sig, før han holdt en lille stak papirer frem mod mig.\n"Du tabte dem her," sagde han stille, og jeg så ned på nogle skolepapirer, som han holdt i hånden.\nDet tog mig lidt længere tid end normalt at komme til mig selv, men da jeg gjorde, tog jeg forsigtigt fat i den anden ende af papirerne. "Åh," mumlede jeg og smilede lidt akavet. "tak." Jeg rømmede mig, mens jeg forsøgte at undgå hans øjne.\nHarry gengældte forsigtigt mit smil, før han slap sit tag op papirerne. Pludselig havde jeg ikke så travlt med at komme væk længere. Jeg kunne næsten ikke engang mærke mine ben. Selvom jeg stadig kunne mærke den smule panik, der sad i kroppen på mig, så følte jeg mig med ét lammet i hans selskab. Måske var det i grunden det faktum, at han havde taget fat i mig, der havde slået mig lidt ud... og for første gang kunne jeg faktisk ikke lede min underlige opførsel tilbage på brevet.\n"For resten," brød Harry mine tanker. "så er det, fordi jeg fortæller Louis alting."\nMin forvirrede grimasse måtte have været mere tydelig, end jeg selv havde troet, for snart efter trak et smil i hans ene mundvig, før han lo kortvarigt af mig. Jeg kunne ikke undgå at undre mig over, hvad han i alverden snakkede om.\n"Du efterlader mig altid med spørgsmål, som jeg ikke kan nå at svare på." Harry lo lidt.\nIgen gik der nogle sekunder i forvirring, men så var det, som om det gik op for mig, hvad han mente. Sidst havde jeg spurgt ham, om hvorfor han havde fortalt Louis, at jeg havde stillet ham det andet spørgsmål, om han havde en kæreste.\nWow. Jeg stillede ham faktisk ret mange spørgsmål.\n"Han er min bedste ven;" fortsatte han kort efter. "vi fortæller hinanden alt."\nHans konstatering blev efterfulgt af et lille smil, der afslørede et smilehul i hans venstre kind.\nJeg løftede øjenbrynene, men følte mig pludselig for tør i munden til at kunne svare. Alt? Som i absolut alting? Betød det, at Louis også kendte til hans hemmelighed? Havde han ikke skrevet, at han ikke havde fortalt det til nogle?\n"Hvorfor havde du egentlig så travlt før?"\nHarrys stemme rev mig igen ud fra mine tanker, og jeg måtte skynde mig at tænke mig om, før jeg svarede. "Øh," stammede jeg, mens jeg søgte min hjerne efter et holdbart svar, og jeg rømmede mig hurtigt. "jeg skulle nå bussen."\nLøgn. Men jeg kunne ikke fortælle ham, at jeg var gået i panik og flygtet, fordi jeg lige havde afleveret et brev til ham, som han ikke måtte vide, at jeg havde afleveret, fordi han ikke kunne finde ud af, at jeg vidste, at det var ham, der havde afleveret et brev til brevkassen til at starte med. Det var virkelig meget mindre kompliceret, når man var inde i mit hoved.\n"Hvis -" begyndte han langsomt, men afbrød hurtigt sig selv for at prøve igen. "Hvis det er, så kan jeg godt give dig et lift hjem." Han så væk fra mig og i retning af en sort bil et stykke væk. "Min bil holder lige derovre."\nJeg åbnede munden for at sige noget uden rigtig at vide, hvad mit svar var, men nåede ikke at lukke noget ud, før Harry havde taget et skridt i retning af bilen, og jeg ikke kunne finde andet i mig selv end at følge efter ham.\nSidste gang jeg publicerede et kapitel, var jeg helt oppe og køre over, at der var 400 mennesker, der havde Ask Ellie på favoritlisten. Nu er der over 500. Og jeg er mere eller mindre døende. Kan slet ikke fatte, at der er så mange.\nJeg håber, at I synes om dette kapitel, og jeg håber, at I har lyst til at smide en kommentar om, hvad I synes om det!\nJeg elsker simpelthen at læse, hvad I synes om det, der er sket!\nJeg har så mange idéer til den her movella, og jeg glæder mig til at dele dem. Dog er jeg en gang imellem ikke så hurtig til det, og jeg har af og til ikke så meget tid til at få sat mig ned og få dem skrevet. Derfor håber jeg, at I vil være tålmodige, selvom der måske vil gå lidt tid mellem kapitlerne. Jeg stræber efter, at der ikke går mere end en uge.


Swarovski PA-I6 Adapter t/ Iphone 6S får stadig topkarakter blandt forbrugerne der har købt den i den eftertragtede varegruppe Optik > Kikkerttilbehør. Der kommer hele lovpligtige 14 dages returret som er en fin sikkerhed for dig, hvis du nu fortryder dig køb af din vare. Det er efterhånden velkendt at online shoppere køber deres Swarovski PA-I6 Adapter t/ Iphone 6S i den kendte webshop Huntinglife, som giver dig det store udvalg til de rigtige priser. Blandt alle varerne i shoppen finder mange det de leder efter, og der kan klikkes køb på produktet er på siden. Når du handler online er priserne bedre- det er effekten af, at den attraktive adresse på strøget ikke er nødvendig, og man dermed sparer meget på huslejen.\nHvis du shopper online, er betingelserne lidt gunstigere, fordi webshops er underlagt en lovgivning, de skal følge. Loven siger, du har ret til at returnere dine varer indenfor 14 dage. efter du har foretaget dit køb på nettet, der findes også shops, der er endnu bedre og giver mere end de 14 dage, de er forpligtet til. Når webshops har hele deres varekatalog liggende online, kan du se hele udvalget, som gør det let at sammenligne priser, blandt de mange udbydere af varer, der findes online. Det er let i dag at sammenligne priser - du kan gøre det direkte på din mobiltelefon i bussen eller toget. Du får også en anden stor fordel, når du shopper online, og det er du slipper for, at skulle slæbe varerne hjem fra butikken. Webshoppen kan sende produkterne hjem til dig, medmindre du vælger at få dem sendt til din arbejdsadresse, så du kan vælge det, det er lettes for dig. De tider med at stå i kø er længe forbi - i dag handler vi online og der er ingen kø online - det er bare direkte til betaling, og så er du videre, så det er slut med at blive irriteret over langsomme mennesker i køen.\n9 anmeldelser af Swarovski PA-I6 Adapter t/ Iphone 6S


Side 15 - Geografi - Studieportalen.dk\nSøgning på: Geografi. Resultater: 281 til 300 af 1469\nDækker 3 naturfag: biologi, geografi og fysik\nhej SP. jeg skal i gang med naturfag og har trukket emne "Bæredygtig energiforsyning på lokalt og globalt plan" problemstilling lyder som følgende. Udarbejd en god problemstilling der sætter spørgsmålstegn ved et relevant underemne til overemnet og som dækker alle tre naturfag. Skal jeg...\nBiologi, kemi geografi emne, hvor alle tre fag kan indgå?\nHej Er der nogler, der kan hjælpe mig med at finde et emne, hvor kemi, geografi og biologi kan indgå. Fx fedme eller lign. På forhånd mange tak.\nNatur Geografi (NG) eksamen - gode råd?\nHej allesammen Jeg skal til eksamen i Natur geografi på C-niveau og ville høre om der var nogle der havde erfaringer som de vil dele. Både omkring at læse op og til selve eksamen.\nGeografi, Biologi & Kemi på HF Enkeltfag\nJeg skal starte her i midten af januar på et naturvidenskablig hold på VUC hvor jeg skal have fagene Geografi, Biologi & Kemi. Jeg læser HF-enkeltfag, med hensigt i at få en fuld HF Udannelse. Det er noget tid siden jeg har haft noget om disse tre fag, så jeg ville spørge om der er nogen som ...\nGeografi- Søges efter en beskrivelse af Monsun i Indien\nGive en beskrivelse af de tryk og vindforhold, der styrer vindene i sommerperioden i Indien, og normalttidspunkter for monsunens start- og sluttidspunkter? Og hvad betyder : Den geografiske fordeling ? Tak i forvejen :)\nStudiebøger til salg!(Samfundsfag,Jura, medie, geografi m.m)\nHej, jeg sælger følgende studierelevante bøger(billigt!) For køb, mail til [email protected] Bøgerne kan afhentes i kbh eller tilsendes for porto. 13 Værdier Bag Den Danske Velfærdsstat af Jørn Henrik Petersen m. fl (.ISBN-10 87-7674-199-11) -95 kr 100 Måder At Redde Verden Johan Tell (978-87-17...\nHej, jeg har svært med ét spørgsmål til min store opgave i geografi. HJÆLP\nSpørgsmålet er: Hvilken form for teknologi bruger man på kloden nu, for at skaffe føde? PLEASE HJÆLP Tak på forhånd\nFælles faglig eksamen i naturfag - Biologi, Geografi, Fysik/kemi\nJeg har været så heldig at trække "Produktion med bæredygtig udnyttelse af naturgrundlaget" og jeg aner virkelig ikke hvad for nogle emner man kan komme ind på. Jeg håber der er nogen som har nogle super spændende emner eller som i hvert fald har nogle gode idéer\nHej.Jeg skal til mdt. eksamen i geografi og vi opgiver noget om globalisering og verdenshandel. Inden for verdenshandel findes der forskellige teorier og en af dem er teorien om kompetenceforskelle. Teksten jeg har er dog meget teoretisk og tør - temmelig samfundsfagsminded. Er der nogen der kan ...\nhvad er vandkapacitet\nDen nye reform\nSom bekendt har regeringen lavet en ny reform for gymnasielever. Her er det blevet vedtaget at biologi, geografi og kemi skal lægges sammen til en eksamen. Jeg skal snart til den eksamen og vil gerne høre fra nogen der allerede har været inde. Hvordan forgår det og er der nogle ting der er vigtig...\nHey ER det mulighed for at få rådgivninge AT hvordan jeg skal håndtere min studieretningsopgave. Det er det spørgsmål jeg skal besvare: Hvilke interesser er der i bevarelsen af fossile brændstoffer som primær energikilde set ud fra et dansk og /eller internationalt perspektiv? Det skal dog si...\nHej :) Hvor er det kalk stammer fra og hvordan er det skabt?\nhej alle sammen jeg skal fremlægge om de pontiske bjerge men jeg ved slet ikke noget om den. er der nogen som ved om den, og kan hjælpe mig...... tak forhånd\nHaster: Idéer til fagkombination og evt. materiale\nHey! Jeg har fundet emnet "Byplanlægning via GPS" og har fundet nogle enkle artikler fra en 3-årig aftale med Kbh's kommune fra 2007, men ikke nyere materiale, desværre.. Dette mangler jeg enormt meget! Så det kunne være, at nogen havde nogle idéer, og kender noget materiale,...\nhjælp hjælp hjælp hjælp\nHej er der nogen der ved noget om den persiske golf\nHej, er der nogen som kan skrive lidt om humuslag, de eneste faktaer jeg mangler er: Hvor langt nede det befinder sig og hvad det egentlig gør.. - Tak på forhånd :-)\nHej med jer! :) Jeg har et lille problem med min geografi rapport om Indien, i de papire som jeg har fået står der en masse om monsunen, hvad hytten er dog det? Wickipedia siger intet om det :/


Heat - 2 | Evening walk at the beach - Movellas\n4. 2 | Evening walk at the beach\n2 | Evening walk at the beach\nHawaii | June 3, 9.45 am\nJeg vågnede, da jeg fik en solstråle i hovedet, der stod ind gennem den lille sprække mellem de to gardiner, der dækkede det store vindue. Med et gab satte jeg mig op og strakte min krop. Jeg havde på ingen måde fået nok søvn.\nMinderne fra i nat kom tilbage til mig. Simon og jeg havde flirtet en del, inden han havde fulgt mig hjem. Jeg tog ikke flirteriet så seriøst, hvilket jeg var sikker på han heller ikke gjorde. Vi havde kendt hinanden en dag, og jeg ledte ikke efter noget seriøst. Jeg ville bare have det sjovt denne sommer, inden jeg skulle på college og starte på en frisk, derfor ville det kun holde mig tilbage, at forelske mig i en fyr.\nJeg trak dynen væk fra min krop, og svang mine ben udover sengekanten. Et koldt gys løb gennem mig, da jeg satte mine fødder på det kolde flise gulv. Jeg skiftede en hvis bikini, da jeg tænkte at tage en dukkert i vores privat pool for at blive frisk. Med sløve skridt traskede jeg ud på terrassen, hvor jeg til min store overraskelse fandt Camilla liggende på en liggestol foran poolen.\nSolen varmede allerede en del, og himlen var ligesom i går helt skyfri.\n"Godmorgen," smilede hun, da hun så mig komme gående hen mod hende. Hun havde en bog i hendes hænder, hvilket ikke undrede mig, da hun var lidt af en læsehest.\n"Godmorgen," svarede jeg og prøvede at holde et gab tilbage, hvilket mislykkede totalt. Jeg satte mig på ligge stolen ved siden af hendes. Camilla havde en rød bikini på, der stod virkelig godt til hendes mørke hår og hendes hår sat op i en rodet knold. Hendes gyldenbrune hud var en smule våd, hvilket måtte betyde at hun havde haft samme tanke som mig, da hun stod op.\n"Så ham Simon der?" grinede hun nysgerrigt og lagde bogen i hendes bog på det lille bord ved siden af hende.\n"Vi snakkede bare," sukkede jeg og rystede på hovedet. Det var typsik Camilla og Amelia altid at fiske efter deltaljer.\n"Han flirtede altså en del med dig."\nJeg rystede endnu engang på hovedet. "Jeg skal ikke have noget seriøst med nogle lige nu. Jeg vil bare nyde denne sommer, og holde mine muligheder åbne," forklarede jeg hende, mens hun lyttede og engang imellem nikkede.\n"Så hvis muligheden kom ville du ikke lave noget med ham?" spurgte hun og løftede et øjenbryn, mens hun kiggede eftertænksomt på mig. Hun kendte mig for godt.\n"Det kan da godt være, at jeg ville det," grinte jeg, mens jeg rejste mig fra liggestolen og gik hen mod poolen. Simon var ingen grim fyr, og der havde været en del spændinger mellem os, så hvis muligheden kom, ville jeg da ikke afvise ideen om at lave noget med ham. Han var jo fandens attraktiv.\n"Din frækkert," lød det bag mig, og Camille hoppede ned i poolen til mig.\n@Emmajones Morning swim\n@Camillarod Where's my cred?\n@Sophiejones I miss you, sis\nHawaii | June 3, 11:08 am\n"Hørte du også de der støn i nat?" spurgte jeg Camilla grinende. Vi sad på kanten af poolen, som vi havde tilbragt hele morgnen i. Vi havde solet os, svømmede rundt i poolen, solet os og sådan var det gået i ring hele morgnen, og vi havde begge allerede fået en tydelig tan line.\n"Ja selvfølgelig, det var ret højt." grinede hun. "Charlie må har fået noget på den dumme." Vi flækkede begge af grin.\n"De holdte sig heller ikke tilbage på stranden i går," sagde jeg, mens jeg prøvede at få mine vejrtrækning under kontrol igen. Charlie havde virkelig gået til den i går nede på stranden. Ham og Fanny havde flere gerne været ved at spise hinanden.\nNår man snakker om solen skinner den, for eftre kort tid kom Charlie gående ud på terrassen med præcis det samme tøj som han havde på i går aftes.\n"Er hun er derinde?" spurgte Camilla grinende, hvilket fik Charlie til at kigge som et stort spørgsmålstegn på hende."Du må virkelig have gjordt noget, hun kunne lide." Jeg prøvede at holde mit grin tilbage, hvilket mislykkede og jeg brød ud i en høj latter. Der gik nogle sekunder før han forstod, hvad hun hentydede til.\n"Jeg sov ikke her hjem...."\n"No way!" afbrød jeg ham hvinende. Jeg rejste mig hurtigt og små løb ind i stuen. Charlie og Camilla fulgte med mig, da jeg vidste, de var sikker på, hvad vi skulle.\nDa vi kom til døren, stod vi lidt udenfor, og diskuterede lydløst, hvem der skulle åbne den. Efter et stykke tid opgav Charlie og trak ned i håndtaget. Synet der måtte os fik og til at hvine og klappe i vores hænder. Noah der lå lænet indover Amelia med deres læber smeltet sammen.\n"Jeg vidste det!" råbte jeg begejstret, så Noah og Amelia fik et chok og trak sig fra hinanden og kiggede mod. Det var tydeligt at se at de var nøgne, da Noah lå i bar i overkrop, og Amelia havde trukket deres dobbeltdyne omkring sin krop.\n"Guys, fuck lige af," klagede Noah og viftede med sin hånd. Men vi ignorerede alle ham og hoppede op i den store dobbeltseng til dem. Vi var utroligt tætte os alle fem, derfor var det overhovedet ikke akavet, at to af os ikke havde noget tøj på overhovedet. Dog så det ud til at irritere Noah, at vi var braset ind midt deres øjeblik.\n"Godt gået bro," sagde Charlie og sendte Noah et drengesmil. Noah blødte lidt op og de gav hinanden en highfive.\n"Hård nat?" grinede Camilla, hvilket også fik mig til at grine. Noah og Amelia så ikke ud til, at se det sjove, da de begge sendte os et blik der kunne dræbe.\n"Jeg hader jer," sagde Amelia, mens hun lagde sine arme over kors og spillede fornærmet.\n"Så hvad nu? Er der et par mellem os?" Hvinede jeg begejstret. Måske lidt for begejstret men jeg var simpelthent så græd på deres vegne. Noah og Amelia kiggede en smule akavet på hinanden, mens vi andre så afventende på dem.\n"Ems, så langt er vi ikke noget endnu," forklarede Amelia.\n"Altså vi har bare været sammen, så stort er det heller ikke," kom det fra ligegyldigt fra Noah, hvilket så ud til at såre Amelia, da hun kiggede fraværende ned i dynen. Jeg havde lyst til at slå Noah i hovedet, da han virkelig ikke tænkte sig om, inden han snakkede. Det var kommet ud helt forkert. Jeg vidste han ikke mente det på den måde, da jeg vidste, hvor forelsket han var i hende, men det tror jeg ikke Amalie var klar.\n"Så er der vel nok noget i skal have snakket om," svarede jeg, mens vi andre rejste os fra sengen og forlod dem igen.\nVi gik ned i køkkenet, hvor vi begyndte at forbedre noget morgenmad.\nHawaii | June 3, 12:17 pm\n"Jeg sværger hun var vild," pralede Charlie, mens vi sad omkring morgenmadbordet. Han fortalte os om natten, han havde tilbragt sammen med Fanny, mens vi ventede på at Noah og Amelia ville komme og joine os. Camilla og jeg havde spurgt om detaljer, da vi var nysgerrige, men det var vi altid, så det var ikke noget nyt.\n"Men hvad med dig og loverboy?" spurgte han Camilla og hentydede til Jasper. Jeg vendte blikket mod Camilla, der trak på skuldrene, og tog en bid af et jordbær.\n"Altså han tog med herhjem, vi kyssede og sådan, men der skete ikke m..."\n"Noah, jeg gider ikke snakke om det!" lød det inde fra fællesrummet, og ud gennem terrassen døren kom Amelia efterfulgt af Noah. Vi andre kiggede mod dem.\n"Hvorfor er du sur på mig?" spurgte han hende og kørte frustreret en hånd igennem sit hår. Da det gik op for os, at vi stirrede på dem, kiggede vi rundt mellem hinanden og ned i vores tallerkner, og lod som om vi ikke smuglyttede, selvom vi helt bestemt gjorde.\n"Noah, lad os nu lade være med at snakke om det. Vi var sammen, det var fedt, men så var det heller ikke mere vel?" Råbte Amelia irritere og satte sig ned mellem Camilla og Charlie. "Har jeg ret, Noah?"\nNoah sukkede frustreret og kastede irriteret sin hånd ind i muren, inden han gik ind i huset igen. Jeg vidste Noah havde svært ved at styre sit temperament, når han blev sur, derfor rejste jeg mig og fulgte efter ham. Da jeg kom indenfor stod han lænet indover køkkenbordet, og så ikke ud til at ligge mærke til mig.\n"Noah?" prøvede jeg stille, og han rettede sit blik op mod mig.\n"Jeg forstå bare ikke, hvad jeg gør galt," sagde han og kørte endnu engang frustreret en hånd igennem sit hår. Han sukkede irriteret og lod sig glide ned af køkkenborde, så han sad nede på gulvet.\n"Altså vi har bare været sammen, så stort er det heller ikke," Prøvede jeg og efterligne hans kommentar fra tidligere. Jeg prøvede at få ham indse, hvad han havde gjort galt.\n"Det var jo ikke sådan ment," sukkede han.\n"Det ved jeg godt, men ved hun det?"\nHawaii | June 3, 9:29 pm\nResten af dagen var blevet tilbragt ved vores pool, og vi sad nu ved bordet på terrassen og legede en drukleg, men musikken spillede fra den lille højtaler, Charlie havde medbragt. Noah og Amelia havde fået snakket og hvad lige siden været klistret sammen som nu, hvor Amelia sad på Noahs skød.\n"Noah drik!" hvinede jeg og gav ham et kort. Vi spillede lige nu et kortspil, der hed racebanen, og lad mig bare sig, at det ikke gik særlig godt for mig. De gik bare alle efter mig.\n"Ligeover Emma," grinede han og kastede et kort over til mig. Jeg sukkede og rullede med øjnene. Det her var unfair, Charlie havde overhovedet ikke fået noget at drikke.\n"I går direkte efter mig, det er ikke fair," svarede jeg fornærmet og lagde mine arme over kors. Jeg kunne godt mærke alkoholen pumpe rundt i kroppen på mig, men jeg var på et godt stadie. Et stadie, hvor jeg havde det sjovt, og ikke skulle brække mig.\nHeldigvis blev jeg reddet fra at drikke mere, da det ringede på døren. Jeg rejste mig derfor fre bordet og gik ud og lukkede døren. Da jeg åbnede døren, blev jeg mødt af et par mørke øjne og et skævt smil.\n"Simon," mumlede jeg og kiggede uforstående på ham. Hvorfor var han her? Han lænede sig op af dørkammen.\n"Hej Emma." Jeg sendte ham et smil. "Jeg tænkte på om du ville med ned på stranden?" spurgte han selvsikkert, kørte en hånd igennem hans hår og sendte mig et drengetsmil, så mit hjerte begyndte at banke en smule hårdede.\n"Øhh.. jeg øh." Jeg vidste ikke, hvad jeg skulle svare ham. Alkoholen tog dog heldigvis over og hjalp mig en smule. "Ja, jeg henter lige en trøje," svarede jeg, da jeg kun have en bikini top og shorts på. Simon nikkede og gav mig elevator blikket.\nDa jeg vendte mig om og gik mod mit værelse, var jeg ved at falde over mine egne fødder. Jeg kunne svagt høre Simon grine bag mig. "Er du fuld, babe?" spurgte han.\n"Måske!" råbte jeg tilbage til ham, inden jeg drejede ind på mit værelse. Jeg skyndte mig at trække en trøje over min krop og sige farvel til de andre, som kiggede undrende på mig, da jeg sagde, at jeg gik.\n"Skal vi gå?" spurgte jeg, da jeg igen kom ud i entréen til ham. Han nikkede og tog fat i min hånd og vi gik ned mod stranden.\n"Jeg kiggede efter dig på stranden i dag," fortalte han mens, vi gik ned ad denne lille sti, der førte ned til stranden.\n"Jeg var ikke på stranden i dag, vi blev hjemme," forklarede jeg ham og han nikkede og kiggede ned mod vandet.\n"Sååå.." sagde jeg, bare for at sige noget, da der havde lagt sig en stilhed over os. "Den der kommer sidst i vandet er en tøs!" hvinede jeg, da jeg kom i tanke om at jeg havde min bikini på inden under mit outfit.\nJeg slap Simons hånd og begyndte at løbe ned mod vandet, mens jeg tog mit tøj og af smed det i sandet. Jeg kunne høre Simon grine bag mig, så jeg kiggede bag. Han havde taget sin trøje af, så det afslørede hans muskuløse overkrop. Jeg klagede bestemt ikke.\n"Du er en tøs!" hvinede jeg og plaskede noget vand hen imod, da jeg var den første der kom ud i vandet.\nSimon svømmede hen mod mig. "Hvad sagde du?" spurgte han og kiggede indtrængende på mig.\n"Du er en tøs," grinede jeg. Simon kiggede på mig med blikket, der sagde det-skulle-du-ikke-have sagt. Han svømmede tættere på mig og tog fat omkring min hofte og træk mig helt tæt på mig, så vores ansigter ikke var mere en få millimeter fra hinanden. Vores øjne mødtes og blev fastlåste.\n"Hvad sagde du?" hviskede han. Jeg svarede ham ikke, men lod istedet vores blikke forblive fastlåste.\nJeg kunne mærke hans åndedrag mod min læber, han kunne mærke mit mod hans. Pludseligt pressede han sine læber hårdt mod mine, så jeg undslap et lavt stød. Vores læber kolliderede, og vores kys blev grådigere, jeg svang derfor mine ben omkring hans hofter. Jeg åbnede min min lidt, så der var plads til hans tunge. Vores tunger legede med hinanden, mens mine hænder fandt vej til hans hår, og hans til min numse.\n"Jeg har tænkt på dig og den fandens krop hele dagen," hviskede han i mit øre, da vi trak os fra hinanden. Jeg smilede over hans kommentar og begravede mit ansigt mellem han skulder og hals. Min ben var stadig svunget omkring hans liv, og jeg kunne mærke hans hænder på stadig lå på min numse.\n"Du gør det svært for mig, at holde mine fingre fra dig," fortsatte han. Jeg rettede mig op, så jeg kunne se hans ansigt.\n"Så lad vær," smilede jeg og bed mig underlæben. Simon sendte mig et skævt smil, inden han endnu engang pressede sine læber mod mine.


Vind smarte elpærer fra Philips - Alt om DATA, Datatid TechLife\nHome » Smart hjem » Vind smarte elpærer fra Philips\nRasmus Elm Rasmussen 12 februar 2019 Smart hjem 0 kommentarer\nPhilips Hue fortsætter med at sætte standarden for smart belysning. Vi kårede de intelligente elpærer til årets bedste i 2018. Du har nu chancen for at vinde et startsæt\nSmarte elpærer er utrolig populære, og de er da også en hurtig genvej til det smarte hjem. Dette startsæt fra markedslederen indenfor smartlys, Philips, imponerede redaktionen. Brugervenligheden var i top, og det var hurtigt at sætte pærerne i vores lamper. Med en trådløs fjernbetjening eller via en app på din mobil kan du f.eks. tænde/slukke lamperne eller justere lysstyrke. Sættet understøtter også Apple HomeKit IFTTT, virker med Google Home og det er nemt at udvide sit Hue-miljø med flere pærer.\nSe også: Hue giver dig endnu vildere lys til hjemmebiografen\nVores endelig dom blev da også: ”Philips Hue er her og nu markedets stærkeste smart-lys-løsning til lamper med standard 230 V-pærer. Både opsætningen og den daglige betjening foregår så nemt, at man får lyst til at bruge systemet i hele hjemmet. Det eneste, vi mangler, er understøttelse af smarte stikkontakter.”\nDu kan vinde et Philips Hue white ambiance starter kit. Klik ind og deltag i Årets bedste konkurrencen her.


Se Drone | Find den bedste pris på streampriser.dk\nEr en Thriller film instrueret af Jason Bourque med skuespillerne Kirby Morrow, John Emmett Tracy, Peter Dwerryhouse, Bradley Stryker fra 2017\nSe Drone online nu\nLej Drone hos Blockbuster for 39 kr.\nINeil (Sean Bean) er en selvstændig droneoperatør, som beskæftiger sig med hemmelige missioner og tilbringer familielivet i de triste forstæder. Hans familie kender ikke til hans arbejde, før en hjemmeside afslører ham og bringer ham i fare på grund af trusler. En gådefuld pakistansk forretningsmand (Patrick Sabongui) tror, at Neil er ansvarlig for hans kones og barns død, og han finder nu Neil og konfronterer ham.\nInstruktør Jason Bourque\nTags pakistanske(pakistani), konfrontation(confrontation), drone, privat entreprenør(private contractor), covert missioner(covert missions), forstæder middelmådighed(suburban mediocrity), familie liv(family life), angiveri site(whistle-blowing site)\nsom Daniel Winters\nsom Agent Jenkins\nsom HR Lawyer\nsom Mrs. Havers


tendens Nu står det allersidste galleri tilbage i Valby - politiken.dk\nEt af Niels Corfitzens billeder på den seneste udstilling hos Copenhart i Valby.\nKunst 9. jun. 2009 kl. 10.00\ntendens Nu står det allersidste galleri tilbage i Valby\nFem gallerier flytter væk fra det ellers pulserende kunstcentrum i Valby. Det sidste galleri tilbage vil kæmpe for overlevelse.\nGalleriflugten fra Valby fortsætter.\nFørst flyttede Christian Chapelle med sit galleri ud af den store, røde fabriksbygning på Carl Jacobsens Vej i Valby, der gennem seks år har været det samlende symbol på boomet i samtidskunsten herhjemme.\nSå annoncerede galleristerne Helene Nyborg og Bendixen Contemporary, at også de rykker væk fra Valby.\nOg senest fortæller LARM Galleri, at de ligeledes nu siger farvel til Carl Jacobsens Vej og i stedet åbner op i midten af byen.\nNærmere betegnet i Bredgade, som sammen med Kødbyen ved Halmtorvet på Vesterbro og den nye Carlsbergbydel tegner til at blive de tre nye samlende områder for byens gallerier.\nLæs også: En ny dag Kunsten dør i Valby og Islands Brygge\nKunst på et lille område\nNu melder fotogalleriet Peter Lav så ud, at også de i løbet af sommeren flytter galleriet fra Valby til nye lokaler i Bredgadekvarteret.\nPeter Lav har ligget på Carl Jacobsens Vej i over to år, men har nu lukket butikken der ned og åbner deres første udstilling i de nye lokaler i Skt. Annæ Passage 11. september.\nPeter Lav Photo Gallery flyttede oprindelig til det rå industrikvarter på Carl Jacobsens Vej fra kælderlokaler i Pisserenden.\n»Det er lidt ligesom i New Yorks gamle industrikvarterer, der ligger lidt uden for det hele og hvor den progressive kunst er koncentreret på et lille område. Det er et sted, hvor der kommer mange mennesker og hvis man alligevel er derude for at se ét galleri, så går man lige videre til det næste«, sagde Peter Lav til IBYEN.dk, da han i 2007 flyttede til Valby.\nSidste mand tilbage Det lød altsammen godt på papiret.\nMen nu, et par år senere, virker visionen om, at byen kunne have et stort samlende kunstcentrum på Carl Jacobsens Vej, som om den er helt skudt ned.\nI og med at både Peter Lav, LARM Galleri, Christian Chapelle, Bendixen Contemporary og Helene Nyborg flytter, står galleriet Copenhart ene og alene tilbage i fabrikken, der ellers har været et pulserende samlingspunkt med fælles-ferniseringer, happenings og glade kunstdage.\n»Vi har ikke tænkt os at flytte. Vi er glade for vores sted, vores lokaler og vores publikum her. Det er da klart, at hvis folk pludselig holdt helt op med at komme herud, ville vi rykke videre. Men det er der ikke noget, der tyder på lige nu«, siger Allan Knoblauch, ejer og eneste medarbejder i Copenhart Gallery.\n»Vi flytter ikke rundt i klumper«\nKnoblauch startede i 2006 sit 300 kvadratmeter store galleri op for penge, han fik, efter han havde solgt sit sommerhus.\nOg selv om alle de andre gallerier på Carl Jacobsens Vej har valgt at gå nye veje, overvejer han ikke at flytte væk fra opgang 26 i den røde fabriksbygning.\n»Det har været hyggeligt og udbytterigt at være en stor flok på den samme mystiske udpost herude. Men det er jo ikke sådan, at alle gallerier bare flytter rundt i store klumper. Og selv om vi nok kommer til at være ret alene herude nu, så vil jeg gerne blive her lidt og kæmpe for at biksen overlever«, siger Allan Knoblauch fra Copenhart Gallery.\nNyt hangout Arkitekter housewarmer bydel med fri bar\nkunst Topgallerier åbner på Carlsberg\nEn ny dag Kunsten dør i Valby og Islands Brygge


Download "Aftale mellem Varde Byråd og Årre Skole 2014"\n1 Aftale mellem Varde Byråd og Årre Skole 2014 Varde Kommunes overordnede vision Varde Kommune skal opleves som et sted: - med et hav af muligheder og plads til fyrtårne - hvor det gode liv kan leves - med adgang til unikke naturområder Mission, værdier og vision for Årre Skole er under udarbejdelse. Nedenstående udkast er udarbejdet af skolebestyrelsen på et seminar den november Udkastet drøftes herefter i MED-udvalget og på personalemøder inden endelig vedtagelse. Mission for Årre Skole: Den enkelte elev skal gennem et inkluderende og forpligtende fællesskab opnå et godt fundament for: Trivsel Læring Udvikling Dannelse Værdier på Årre Skole: Vi arbejder ud fra følgende værdier: Fællesskab og samarbejde imellem medarbejdere, forældre og elever Udvikling og læring Tryghed Åbenhed og respekt Plads til forskellighed Vi virkeliggør værdierne i en adfærd, der er præget af: At vi ser og anerkender det enkelte individ Glæde, liv, bevægelse og aktivitet Anvendelse af kompetencer Konstruktiv dialog Fleksibilitet Vision for Årre Skole: Vi bruger bevægelse og kreativitet til at opnå en høj faglighed. Elever, ansatte og forældre deltager aktivt i forpligtende fællesskaber. Side 1 af 5\n2 Generelle aftaleforhold Grundlaget for aftalen er beskrevet i følgende dokumenter: Overordnede principper for aftalestyring vedtaget i Varde Byråd den 26. juni Overenskomstmæssige og personalepolitiske aftaler gældende for Varde Kommune MED-aftalen Budget for Årre Skole 2014 Aftalen er udarbejdet i samarbejde med Udvalget for Børn og Undervisning og indeholder mål for udvikling på aftaleholderens område. Udover disse udviklingsmål har aftaleholderen egne driftsmål, som der arbejdes mod. Udviklingsmålene fremgår af bilag 1, der er en del af aftalen. Budget Aftaleholderens budget danner den økonomiske ramme for aftaleholderens virke. Budgettet vedhæftes som bilag 2, og indgår som en del af aftalen. Kort beskrivelse af Årre Skole Årre Skole har et samlet elevtal på 135 elever fordelt på 7 klasser og ansat 11 lærere. Der er knyttet en SFO til skolen, som elever fra 0. til 3. klasse kan tilmeldes før og efter skoletid. For yderligere information se Årre Skoles hjemmeside: Udfordringer: Inklusion: Via holddeling, undervisningsdifferentiering, tolærerordning, elevcoaching, supplerende undervisning eller anden faglig støtte og pædagoglektioner i helhedsskolen arbejder vi på at inkludere flest muligt af de elever, der bor i skolens distrikt. På personalesiden afholdes løbende kurser eller temamøder med henblik på at udbrede og implementere nyeste viden på området. IT: Vi er i en løbende proces omkring udvikling og udbredelse af brugen af IT i undervisningen. Processen søges fremmet bl.a. ved både eksterne og interne kurser for personalet og ved at der afsættes tid til erfaringsudvekslinger og gensidig inspiration på personalemøder. Fra efteråret 2013 afprøver vi fordele og ulemper ved at bruge Ipad som IT-rygsæk. Elevplan: En nyudviklet version af skolens elevplan implementeres fra skoleåret 2013/2014. Side 2 af 5\n3 Bevægelse: Vi har i flere år arbejdet på at kombinere indlæring og bevægelse. Dette arbejde fortsætter i skoleåret 2013/2014, hvor vi desuden i samarbejde med DGI og Dansk Skoleidræt sigter med at blive certificeret som profilskole omkring idræt, læring, leg og bevægelse. Mål for udvikling 2014 Der er aftalt udviklingsmål for skoler, der fremgår af bilag nr. 1. Udviklingsmålene tager afsæt i de landspolitiske strømninger, lokale politikker og udfordringer. Der er i perioden særlig fokus på: - Faglige mål for dansk, matematik og engelsk - Inklusion - Digitalisering Udviklingsmålene er flerårige. Side 3 af 5\n4 Bilag 1: Aftalens mål- og indholdsdel Mål for udvikling Succeskriterier/ tegn på en positiv udvikling Handleplaner Evaluering Det er et mål, at der hos den enkelte elev kan dokumenteres øget faglig fremgang i dansk, matematik og engelsk i forhold til elevens eget niveau. At den enkelte skole kan dokumentere en samlet faglig fremgang i fagene dansk, matematik og engelsk. Der foretages systematiske tests på alle klassetrin i dansk og matematik. Testresultater dokumenteres på elevplanen til forårets samtaler og der laves individuelle mål efter behov. Individuelle mål skal fremgå af elevplanen. Indtil jul afsøger vi mulighederne for engelsktests og i løbet af foråret 2014 afprøver vi testene. I skoleåret implementeres de udvalgt tests. Der anvendes nationale test i dansk, matematik og engelsk i overensstemmelse med de centralt udmeldte kriterier. Derudover supplerer den enkelte skole med andre test- og prøveredskaber. Der følges op på udviklingen på skolerne i forbindelse med kvalitetsrapporterne. De nationale tests er en del af lærernes løbende evaluering af elevernes udbytte af undervisningen. Det er et mål, at alle elever i skolen trives i inkluderende fællesskaber og er glade for at gå i skole 1 At udviklingen, hvor mindst 96 % af eleverne inkluderes i det almene tilbud, fastholdes. At alle elever både i folkeskolens almindelige tilbud og specialtilbud deltager aktivt i fællesskabet og udtrykker glæde ved at være en del af fællesskabet. Undervisningsmiljøvurderingerne følges op af konkrete handleplaner med en tidsplan for hvornår der følges op og af hvem. Vi gennemfører desuden en årlig, lokalt udarbejdet trivselsundersøgelse blandt eleverne. Her følges ligeledes op med konkrete handleplaner og en tidsplan Der følges op på udviklingen på skolerne i forbindelse med kvalitetsrapporterne, hvor den enkelte skoles resultater af børns undervisningsmiljøvurderingerne af egen trivsel har vist en positiv udvikling over en 3-årig periode. Til måling anvendes redskaberne i Undervisningsmiljøvurderingerne ( Ved måling af andelen af elever, der inkluderes, anvendes nationalt accepterede beregninger (jf. Økonomiaftalen for 2013 suppleringsskrivelse 1 For en definition af inklusion henvises til Masterplan for KOMPAS. Side 4 af 5\n5 Mål for udvikling Succeskriterier/ tegn på en positiv udvikling Handleplaner Evaluering for, hvornår der følges op. på folkeskoleområdet). Vi har fokus på vigtigheden af, at forældrene herunder skolebestyrelsen er aktive medspillere i arbejdet omkring inklusion og trivsel. Forvaltningen Børn og Unge har det overordnede ansvar for, at evalueringen er foretaget og bistår ved gennemførelsen. Det er et mål, at alle elever dagligt anvender digitale medier i undervisningen i flere fag. At eleverne anvender forskellige digitale medier 2 som læringsredskab i flere fag. At der ses en stigning af antallet af gange, den enkelte skole gør brug af digitale medier - og at stigningen samlet set for alle skoler fordobles. At elever og forældre oplever, at der anvendes forskellige digitale medier i flere fag. I skoleåret 2013/2014 arbejder vi på: - at få Ipads i brug som en del af undervisningen og som IT-rygsæk. - at få øget synlighed af ITmuligheder lokalt herunder: a. udbredelse af kendskab til fælleskommunale programmer og undervisningstilbud b. lokalt kursus i brug af Ipad som IT-rygsæk. c. lokalt kursus i udvidet brug af smartboards d. videndeling om udstyr og undervisningsprogrammer på lærermøder, pæd.rådsmøder og i andre sammenhænge. Der følges op på udviklingen for digitalisering på skolerne i forbindelse med den årlige kvalitetsrapport. Derudover gennemføres inden udgangen af 2014 en undersøgelse, hvor både forældre og elever i alle skoler spørges om: i hvor høj grad der anvendes forskellige digitale medier som læringsredskab Evalueringen kan eventuelt bestå af interviews og/eller spørgeskemaer, men der anvendes det samme evalueringsdesign til alle skoler. Forvaltningen Børn og Unge har det overordnede ansvar for, at evalueringen er foretaget og bistår ved gennemførelsen. Bilag 2: Budget 2 Digitale medier forstås bredt, eksempelvis hardware som pc, tablet, telepresence, smartphone, digital kamera, digitalt mikroskop, smartboards og software eksempelvis e- bøger, spil, IT-rygsækken, CD-ORD, apps mm. Side 5 af 5


CHILL er sku god nok!! - Side 2 - K�b & Salg - Tweak.dk\nCiteret\tOprindeligt indl�g af Ajak\nJeg vil da ikke snyde folk det er da ikke meningen, men hvis i tror det er s�dan. s� skrider jeg da bare fra Tweak.dk. jeg gidder ikke at g� at slikke r�v p� folk nu, bare for at g�re det godt igen ! JEG HAR SEDT DE PENGE TIL FALSK s� det er f�rdig nu. s� tag forfanden da at slappe lidt af, i g�r fulst�ndig amok ! i er fanme barnlige at h�re p�, nu er det her den anden tr�d hvor man sviner mig til ! men bare vent til det blir en af jer der ikke lige n�r i banken eller noget ! s� skal i satme blive svinet til det er sikkert !!!\tFact er at du har fortalt Falsk at du ville overf�re penge men gjorde det ikke f�r nu, det er vist mere end ikke at n� i banken n�r der g�r s� langt tid. Jeg tror ikke at du har v�ret ude p� at snyde nogen, men hvis du havde h�ndteret sagen lidt mere stille og roligt i stedet for at svine folk til der sagde det var for d�rligt du ikke havde betalt, hvilket det jo var, s� havde folk nok ikke v�ret lige s� meget efter dig. Det havde v�ret meget let for dig fra start af at have sagt, jeg har beg�et en fejl, den retter jeg op p� med det samme. I stedet skriver du hele tiden som om det bestemt ikke er din skyld at Falsk ikke har f�et pengene.\tG� til toppen af siden\njer der ikke lige n�r i banken eller noget ! s� skal i satme blive svinet til det er sikkert !!!\tI/du m� gerne svine mig til hvis det skal tage mig 17 dage at finde en bank.!\nBTW. S� tager jeg til Amager i 13 dage for at arb. og lur mig om jeg ikke skulle finde en bank som vil overf�re penge (Kommer fra Jylland.) Jeg kan nemlig ikke n� det i dag og har ikke adgang til min netbank hvor jeg sidder. S� mon ikke du skulle finde p� en undskyldning i stil med, jeg er blevet k�rt ned af en bil og jeg er ikke sikker p� jeg nogen sinde bliver normal igen.!?\tMin hjemmeside ModelFotograf.dk\ngidder seri�st ikke at se p� alle de latterlige kommentare i kommer med. jeg er da udem�rket klar over det er ford�rligt at de penge f�rst er betalt nu, det er jeg helt klar over. men gidder ikke h�re det fra 20menesker hele tiden der sviner en til mens man h�re p� det !\tMsi K8N 2 Plat 54 Wifi\nS� SKULLE DET VIST V�RE NOK.\nMen hvor sv�rt kan det v�re, Aftalen kan bare v�re, at man sender pakken n�r man har pengene overf�rt p� kontoen!!!\nMen husk s� lige at sende pakken afsted, det er da sku ogs� nogen der sl�ser med.\nDet er vel ganske f� der har den "onde vilje" og bevidst vil snyde andre.\nS� VI SLUTTER HER DRENGE!!!! G� til toppen af siden\nCiteret\tOprindeligt indl�g af HULK2\nJa og nu er du rimelig ny herinde og ved ikke at vi havde en sag i denne stil (bare endnu v�rre) for nogle uger siden. Derfor er folk p�passelige med deres handler herinde og det er de, efter min mening, i deres gode ret til. Chill / Ajak var ogs� bruger da den tr�d var aktiv, s� han burde ogs� have forst�else for at folk er lidt forsigtige med deres handler i denne tid.\tG� til toppen af siden


Nyhedsbrev - Produktudvikling - december 2009 - Teknologisk Institut\nNyhedsbrev - Produktudvikling - december 2009\n650 ideer til nyt testcenter for vindmøllekomponenter\nIdeerne var nærmest luftbårne, da vindmølleindustrien for nylig mødtes i en workshop for at udvikle forslag til opgaver for det kommende testcenter for vindmøllekomponenter i Risø. Center for Produktudvikling faciliterede workshoppen, der mundede ud i en lang række forslag.\nRM-seminar trak fulde huse\nDer var overvældende mange gæster da Center for Produktudvikling afholdt State of the Art RM-seminar den 22.oktober. Dagens program bød på en lang række internationalt anerkendte talere. Der blev især lyttet, da Graham Tromans fra Loughborough University i England holdt et oplæg, hvor han fokuserede på forskningen inden for materialer og valide materialedata.\nBlandt rodeotyre og rutsjebaner\nLas Vegas var målet, da tre medarbejdere fra Center for Produktudvikling var på kombineret forlystelsesmesse og kursus i sikkerhed og inspektion af forlystelser. En vigtig del af tiden gik med at vejlede de danske aktører i branchen forud for køb af nye forlystelser. Og der blev shoppet igennem. Bl.a. hos Funtastic, den danske udlejer af hoppeborge og lignende, der købte en rodeotyr med blødt hoved i stedet for det sædvanlige hårde i glasfiber. En klar sikkerhedsmæssig forbedring.\nLæs den spændende og dugfriske historie om JW Engineering, der har opfundet en banebrydende ny metode til genbrug af industriaffald. Center for Produktudvikling har hjulpet med nødvendig viden om produktudvikling og overfladeteknologi.\nHæk-eventyret endte lykkeligt\nEventyret om udviklingen af fremtidens hækkeklipper har fået sin foreløbige afslutning. Projektet tog sin begyndelse sidste år med en række workshops, hvor Center for Produktudvikling parrede teknologi og innovation med jordnære anlægsgartneres erfaringer fra virkeligheden. Det endte med to forslag: En fuldautomatisk hækkeklipper med arbejdstitlen Lavra og en kropsmonteret hækkeklipper med arbejdstitlen ManuRoboCut. Fremtidens hækkeklipper, der er finansieres af Forebyggelsesfonden, er nu kulmineret med to skuemodeller der - under stor højtidelighed - blev præsenteret på et afsluttende seminar på Teknologisk Institut i Taastrup den 26. november. Omkring 15 gartnere og andre deltagere i hækkeklippeprojektet var mødt op, for at evaluere skuemodellerne.\n- Gartnerne fik mulighed for at se om deres oprindelige tanker og ideer, nu også var repræsenteret i skuemodellerne. Og det var de heldigvis. Alle var meget spændte, da vi trak lagnerne væk og afslørede modellerne som man gør ved et kunstværk, fortæller projektleder Søren Skov Bording fra Center for Produktudvikling. Han oplyser endvidere, at gartnerne nu har indgået en hemmeligholdelsesaftale, at de har fralagt sig ejerskabet af hækkeklipperne, og at der nu skal arbejdes på at få en eventuel aftale i stand med den store internationale koncern, der allerede har vist stor interesse for at sætte ManuRoboCut i produktion. Gartnerne har i øvrigt fortsat stillet sig til rådighed til test af kommende prototyper etc. - Alt i alt er jeg meget tilfreds med det her projekt. Det har været en kæmpesucces, og det har bevist, hvor gode resultater, der kommer ud af tværfagligt samarbejde, slutter Søren Skov Bording.\nJohn Erikstrup går på pension\nDen 29. oktober sagde Center for Produktudvikling farvel og tak til John Erikstrup, der efter næsten 31 år på Teknologisk Institut har valgt at gå på pension. John blev ansat på Jydsk Teknologisk Institut i 1978 med titel af værkfører og bestyrede det maskintekniske værksted, hvor han fik fremtryllet mange spændende konstruktioner som f.eks.: En forsøgsmaskine til test af nye jordbehandlingsmetoder, en olie-prøve-ryste-maskine, en tomat-bakke-maskine, udstyr til at fastholde kød under opskæring, undervisningsbænke til hydraulik- og pneumatikundervisning, en teltvogn som fuldt færdig prototype, en buksevendemaskine, en kunstig ammeso, der kan fodre op til 18 smågrise ad gangen og måleværktøj til verificering af tunnelstørrelser op til Ø5000 mm under Storebælt. Værkstedet blev senere afviklet, og i de seneste mange år har John kørt prototypeværkstedet i Center for Produktudvikling.\nMålet var hverken Harzen eller Den lille Havfrue på Langelinie, da Center for Produktudvikling arrangerede bustur den 25. november. Derimod gik turen rundt til fire virksomheder og institutter, der hver især er spydspidser inden for innovativ anvendelse af materialer.\n- Næsten 45 deltagere fra forskellige virksomheder og uddannelsesinstitutioner havde tilmeldt sig busturen. Første stop var Teknologisk Institut, hvor vi bl.a. fik et indblik i, hvordan man implementerer intelligente materialeegenskaber gennem overfladebehandling og i funktionelle coatings i industrielle applikationer. Næste stop var designvirksomheden 3 Part, hvor temaet var forbedring af bundlinjen gennem strategisk brug af design og materialer. Stop nr. 3 var Terma A/S, Danmarks eneste producent af dele til fly- og våbenindustrien, med Danmarks største composit-laboratorium, hvor vi fik en rundvisning og et oplæg om nanoteknologi ved professor Flemming Besenbacher fra Århus Universitet. Endelig endte turen hos Scanpan A/S med en yderst spædende og interessant rundvisning, som viste den avancerede teknologi i Scanpans innovative overfladebehandling af køkkenudstyr, fortæller konsulent Peter Kjær fra Center for Produktudvikling.\nNyt partnerskab mellem kunst og RM\nDet ambitiøse mål er at kombinere kunst og kreativitet med den nyeste RM-teknologi, da Center for Produktudvikling afholdt DesignerWorkshop den 3. december.\n- Ligesom det var en revolution, da Arne Jacobsen for årtier siden skabte sin verdensberømte syverstol i formpresset træ, tror vi på at de nye RM-teknologier kan skabe en revolution inden for dansk design, fordi teknologien indeholder hidtil usete frihedsgrader. Disse frihedsgrader er endnu ikke udnyttet tilstrækkeligt. Derfor så vi en spændende mulighed i at præsentere designere, kunsterne og RM-teknolgien for hinanden, fortæller projektleder Søren Skov Bording fra Center for Produktudvikling. Blandt de inviterede deltagere på workshoppen var industrielle designere, billedkunstnere, keramikere, studerende fra Arkitektskolen i Århus og fra TEKO i Herning. Mødet mellem de to verdener var uhyre spændende og perspektivrigt og præget af stor nysgerrighed. Målet frem til næste møde er nu at undersøge, hvordan man bl.a. kan udnytte muligheden for at reproducere kunst ved hjælp af RM-teknologierne.


Skal du holde Studentergilde og vil du bestille festmad udefra\n3 x hele Stege og 7 x Tilbehør\nBestil en Lækker buffet til din studenterfest 2022. Perfekt mad til studenter. En spændende Stegebuffet til studentermad, du får til vores studentergilde menu en smagfuld Forret til at samle dine gæster. Få festmad til jeres studentergilde hele denne lækre Buffet fra vores Landsdækkende diner transportable mad ud af huset fra minimum 10 kuverter.\nStudentermad 2022 *\nStegte kartofler med persille og mild chili.\nTomatsalat med basilikum og mozzarella\nMad ud af huset Studenterfest. Buffet til studentergilde.\nLandsdækkende Diner Transportable. Bestil studentermad Tlf. 72302005. Catering til Studenter\nKokkens Buffet har sammensat en række forslag på mad ud af huset til alle de sammenkomster som hører sig til juni og juli måned, hvor man fejre studenterfest.\nTil et studentergilde byder man på mange forskellige typer mad med forskellige former for retter til fest.\nDenne studenterbuffet kommer klar til servering, anrettet i fade og skåle. De hele stege samt de lune retter kommer i termokasse. Vi sender en beskrivelse på din ordrebekræftelse ved bestilling. Her er noteret de få ting du hurtigt kan håndter inden du anretter maden på din buffet.\nVi ser frem til at hjælpe dig, med en færdiglavet buffet til dit studentergilde, så kan du koncentrerer dig om alt det andet.